Archivum Apostolicum Vaticanum
Archivum apostolicum vaticanum a Papa Paulo V circiter anno 1610 conditum Ecclesiae regiminis documenta colligit et custodit, quae ad Curiae Romanae usum adservantur sed ab omnibus historiae, etiam profanae, explorandae studiosis legi quoque possunt. Schola palaeographiae et aliarum scientiarum ad archivorum administrationem pertinentium, quae a Leone XIII condita est, in Archivo Secreto Vaticano suam sedem habet. Archivi praeses a die 1 Septembris 2007 usque ad diem 26 Iunii 2012 fuit cardinalis Raphael Farina, nunc est Ioannes Ludovicus Bruguès.